Çalakîya Esenyûrtî ya Stenbolî ya ke semedê wayîrvejîyayîşê xoverdayoxanê grevê vêşanîye û rojeyê mergî yena viraştene, vizêr zî binê ablûqaya polîsan de ameye domnayene.
Keyeyê tepişteyan ê ke zîndanan de vera tecrîdkerdişê Rayberê Şarê Kurdî Abdullah Ocalanî grevê vêşanîye û rojeyê mergî de yê, rêxistina HDP’yî ya Esenyûrtî de ameyî têhet, ûca ra  heta meydan rayra şîyî û dest bi çalakîya xo ya roniştişî kerde. Polîsan nasnameyê heme çalakgeran kontrol kerdî û bi wesayîtanê zirxinan derûdorê înan girewt binê ablûqa. Merdimanê tepişteyan ard ziwan ke heta bicaardişê waştişanê xoverdayoxan çalakîya înan do dewam bikero.
